Document ID: /fineweb-2-swissfilter-quality_10-filterrobots/filtered/01798.jsonl.gz/947

Ofe Götsch ufe ond
öbere Götsch hendere glaufe, ganz
hendere glaufe
bes zor Chrüzhöchi
05 ganz zoberscht. Ond det de
met decke Schnüere aponde,
an e Baum aponde ganz fescht.
Ond d' Handglänk gschwolle
ond d' Fuessglänk
10 ganz deck gschwolle
ond rot.
Ond de met
Buechezweige gschlage
ond met Farechrut gschlage
15 ond met Brönnessle gschlage
ond gschlage ond gschlage.
Ond de no es Für onder d' Füess. //
Ond zletzscht eifach schto glo.
Of de Chrüzhöchi
20 z metzt e de Nacht
ane Baum aponde
ond met gschwollnige Glänk
ond met eme Für onder de Füess
z gueterletscht eifach schto glo.